নির্বাচনী বছরে শিক্ষক সমাজ তাদের দাবি দাওয়া আদায়ে একের পর এক আন্দোলনের পরিধি বাড়িয়ে চলেছেন। তবে এসব দাবি মানতে গেলে বাজেটের উপর যে চাপ পড়বে তা কুলিয়ে উঠা সরকারের জন্য রীতিমতো দুঃসাধ্য। অথচ শিক্ষকদের আন্দোলনের সঙ্গে দেশের প্রায় সব শ্রেণি-পেশার মানুষের পাশাপাশি সুশীল সমাজ ও সরকারেরও একটি অংশ সহানভূতিশীল। এ অবস্থায় শিক্ষক আন্দোলন, বিভিন্ন শিক্ষা প্রতিষ্ঠানে সরকারের নেতিবাচক ভাবমূর্তি এবং আদালতের রায়ে ঢাকসু নির্বাচনের বাধ্যবাধকতাসহ বিভিন্ন বিষয় সরকারের জন্য নির্বাচনী বছরে বড় ধরনের চ্যালেঞ্জ হয়ে উঠতে পারে বলেই মনে করছেন সংশিস্নষ্টরা।